Diari Oficial de la Generalitat Valenciana


Sumari del DOGV 5641, del 16-11-2007 (2007/13875)

RESOLUCIÓ de 8 de novembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 12 de febrer de 2007, de la Conselleria de Benestar Social, per la qual s'aproven les bases i es convoquen ajudes per a finançar projectes d'inversió en equipament, reforma i construcció de centres d'atenció a persones amb discapacitat per a l'any 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5641

Data del DOGV
:   16-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13308


Data del document
:   08-11-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * servei social
    * discapacitat
    * suport econòmic
    * equipament social
    * ajuda als discapacitats

RESOLUCIÓ de 8 de novembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 12 de febrer de 2007, de la Conselleria de Benestar Social, per la qual s'aproven les bases i es convoquen ajudes per a finançar projectes d'inversió en equipament, reforma i construcció de centres d'atenció a persones amb discapacitat per a l'any 2007. [2007/13726]  
L'Ordre de 12 de febrer de 2007, de la conselleria de Benestar Social, per la qual s'aproven les bases i es convoquen ajudes per a finançar projectes d'inversió en equipament, reforma i construcció per a centres d'atenció a persones amb discapacitat per a l'any 2007 (DOCV núm. 5.456, de 22 de febrer de 2007), establix en l'article 3 que el finançament de les ajudes previstes en esta ordre es realitzarà a càrrec del crèdit consignat en el programa pressupostari 31262, codi de la línia T3106, del Pressupost de la Generalitat per a l'exercici 2007, per un import global màxim d'1.911.265,46 euros.  
En estos moments hi ha disponibilitat pressupostària en la línia T3106 «Ajudes projectes d'inversió», la qual cosa permet incrementar el finançament de l'Ordre de 12 de febrer de 2007.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Modificar la quantia del crèdit destinat a finançar l'Ordre de 12 de febrer de 2007, de la línia de subvenció que a continuació es detalla:  
- Denominació: ajudes projectes d'inversió  
- Línia de subvenció: T3106/000/07  
€ Consignació pressupostària: increment de 188.844,68 euros i passa d'1.911.265,46 euros a 2.100.110,14 euros.  
- Procedència i quantia dels fons:  
Propis no condicionats: 1.647.900,14 euros  
Propis condicionats: 135.660,00 euros  
Externa:   
FEDER. Submarc 2000-2006: 316.550,00 euros  
Segon  
Publicar esta resolució en el Diari Oficial de la Comunitat Valenciana.  
València, 8 de novembre de 2007.- El conseller de Benestar Social i vicepresident tercer del Consell: Juan Gabriel Cotino Ferrer.